DA
3.7.2023
Den Europæiske Unions Tidende
C 235/3
2) Artikel 20 og 22 i forordning (EF) nr.
765/2008, artikel 12 i og bilag II til direktiv 2001/95/EF, som ændret ved forordning nr.
765/2008, samt bilaget til gennemførelsesafgørelse (EU) 2019/417, sammenholdt med artikel 47 i Den Europæiske Unions charter om grundlæggende rettigheder, skal fortolkes således, at en erhvervsdrivende, såsom importøren af de produkter, der er omfattet af en meddelelse i henhold til artikel 22 i forordning nr.
765/2008, som ikke er adressat for den foranstaltning, der ligger til grund for denne meddelelse, og hvis interesser kan lide skade som følge af den nævnte meddelelses ufuldstændige karakter, skal råde over et retsmiddel i den meddelende medlemsstat for at opnå, at de forpligtelser, der i denne henseende påhviler denne medlemsstat, overholdes.
(1)
EUT C 37 af 24.1.2022.
Domstolens dom (Ottende Afdeling) af 17.
maj 2023 — DC mod HJ (anmodning om præjudiciel afgørelse fra Landgericht Essen — Tyskland) (Sag C-97/22 (1), DC (Fortrydelse efter opfyldelse af aftale)) [Præjudiciel forelæggelse – forbrugerbeskyttelse – direktiv 2011/83/EU – artikel 14, stk.
4, litra a), nr. i), og artikel 14, stk.
5 – fortrydelsesret vedrørende aftaler indgået uden for fast forretningssted – den pågældende erhvervsdrivendes oplysningsforpligtelser – den erhvervsdrivendes undladelse af at informere forbrugeren – forbrugerens forpligtelser i tilfælde af fortrydelsesrettens udnyttelse – fortrydelse efter opfyldelse af aftalen – følger] (2023/C 235/03) Processprog: tysk Den forelæggende ret Landgericht Essen
Parter i hovedsagen Sagsøger: DC Sagsøgt: HJ
Konklusion Artikel 14, stk.
4, litra a), nr. i), og artikel 14, stk.
5, i Europa-Parlamentets og Rådets direktiv 2011/83/EU af 25. oktober 2011 om forbrugerrettigheder, om ændring af Rådets direktiv 93/13/EØF og Europa-Parlamentets og Rådets direktiv 1999/44/EF samt om ophævelse af Rådets direktiv 85/577/EØF og Europa-Parlamentets og Rådets direktiv 97/7/EF skal fortolkes således, at bestemmelsen fritager en forbruger for enhver forpligtelse til at betale for ydelser leveret i henhold til en aftale indgået uden for fast forretningssted, når den pågældende erhvervsdrivende ikke har givet forbrugeren de oplysninger, der er omhandlet i denne artikel 14, stk.
4, litra a), nr. i), og denne forbruger har udøvet sin fortrydelsesret efter opfyldelsen af aftalen.
(1)
EUT C 165 af 19.4.2022.